CELEX: C2006/331/16
Language: sk
Date: 2006-12-30 00:00:00
Title: Vec C-238/05: Rozsudok Súdneho dvora (tretia komora) z 23. novembra 2006 (návrh na začatie prejudiciálneho konania, ktorý podal Tribunal Supremo – Španielsko) – ASNEF-EQUIFAX, Servicios de Información sobre Solvencia y Crédito, S.L./Asociación de Usuarios de Servicios Bancarios (AUSBANC) (Hospodárska súťaž — Článok 81 ES — Systém výmeny informácií medzi finančnými inštitúciami o solventnosti klientov — Návrh na začatie prejudiciálneho konania — Prípustnosť — Vplyv na obchod medzi členskými štátmi — Obmedzenie hospodárskej súťaže — Priaznivé účinky pre spotrebiteľov)

30.12.2006   
            
            
               SK
            
            
               Úradný vestník Európskej únie
            
            
               C 331/10
            
         Rozsudok Súdneho dvora (tretia komora) z 23. novembra 2006 (návrh na začatie prejudiciálneho konania, ktorý podal Tribunal Supremo – Španielsko) – ASNEF-EQUIFAX, Servicios de Información sobre Solvencia y Crédito, S.L./Asociación de Usuarios de Servicios Bancarios (AUSBANC)
   (Vec C-238/05) (1)
   
   (Hospodárska súťaž - Článok 81 ES - Systém výmeny informácií medzi finančnými inštitúciami o solventnosti klientov - Návrh na začatie prejudiciálneho konania - Prípustnosť - Vplyv na obchod medzi členskými štátmi - Obmedzenie hospodárskej súťaže - Priaznivé účinky pre spotrebiteľov)
   (2006/C 331/16)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Tribunal Supremo
   Účastníci konania pred vnútroštátnym súdom
   
      Žalobca: ASNEF-EQUIFAX, Servicios de Información sobre Solvencia y Crédito, S.L., Administración del Estado
   
      Žalovaný: Asociación de Usuarios de Servicios Bancarios (AUSBANC)
   Predmet veci
   Návrh na začatie prejudiciálneho konania – Tribunal Supremo – Výklad článku 81 ES – Zlučiteľnosť dohody zakladajúcej systém výmeny informácií medzi finančnými inštitúciami o solventnosti klientov so spoločným trhom – Priaznivé účinky pre spotrebiteľov a užívateľov finančných služieb – Možnosť členských štátov priznať výnimku
   Výrok rozsudku
   
               1.
            
            
               Článok 81 ods. 1 ES sa má vykladať v tom zmysle, že register informácií o solventnosti klientov ako systém výmeny informácií o úveroch medzi finančnými inštitúciami nemá v zásade za následok obmedzenie hospodárskej súťaže v zmysle tohto ustanovenia, pokiaľ dotknutý trh alebo trhy nie sú výrazne koncentrované, pokiaľ systém neumožňuje identifikáciu veriteľov a pokiaľ podmienky vstupu a používania nie sú pre finančné inštitúcie skutkovo a právne diskriminačné.
            
         
               2.
            
            
               V prípade, ak register ako systém výmeny informácií o úveroch obmedzuje hospodársku súťaž v zmysle článku 81 ods. 1 ES, použiteľnosť výnimky podľa odseku 3 tohto článku podlieha štyrom kumulatívnym podmienkam uvedeným v tomto ustanovení. Je povinnosťou vnútroštátneho sudcu preskúmať, či sú tieto podmienky splnené. Na to, aby bola splnená podmienka týkajúca sa skutočnosti, že primeraný podiel priaznivého účinku musí byť vyhradený pre spotrebiteľov, nie je v zásade nevyhnutné, aby mal každý spotrebiteľ osobitne prospech z dohody, rozhodnutia alebo zosúladeného postupu. Naopak, je potrebné, aby celkový vplyv na spotrebiteľov na predmetných trhoch bol priaznivý.
            
         
      (1)  Ú. v. EÚ C 205, 20.8.2005.